Spania a rechiziționat toate spitalele sale private pe fondul crizei cauzate de coronavirus | Newsweek Romania
Guvernul spaniol a rechiziționat temporar toate spitalele private și furnizorii de servicii medicale, deoarece țara suferă o creștere alarmantă a cazurilor de coronavirus. Guvernul a declarat, de asemenea, stare de urgență și i-a mobilizat pe militari.

Ministerul Sănătății din guvernul lui Pedro Sánchez a anunțat luni că îi va pune în control public pe toți furnizorii privați de servicii de sănătate din Spania și facilitățile lor , întrucât COVID-19 continuă să se răspândească în țară.

Decizia a fost anunțată de Salvador Illa, ministrul sănătății din Spania, scrie The Guardian.

De asemenea, studenții de la facultățile de medicină din anul patru vor fi solicitați să ajute medicii, asistenții și personalul de pe ambulanțe, a informat Politico, în timp ce companiile capabile să producă echipament medical sunt în legătură directă cu guvernul.

Spania este una dintre țările cele mai afectate din afara Chinei de infecția cu coronavirus, iar guvernul a făcut o serie de pași extremi în încercarea de a combate răspândirea coronavirusului.

Premierul spaniol a declarat săptămâna trecută stare de urgență națională, închizând școlile și spațiile publice și le-a spus cetățenilor că pot ieși din casă doar pentru a merge la muncă sau pentru a cumpăra produse esențiale precum mâncare și medicamente.

„Guvernul Spaniei își va proteja toți cetățenii și va garanta condițiile de viață potrivite pentru a încetini pandemia cu cât mai puține inconveniente", a declarat Sanchez.

Madrid  a închis, de asemenea, restaurante, baruri și majoritatea magazinelor - cu excepția supermarketurilor și farmaciilor.
[('Știre reală', 437), ('Criticarea restricțiilor', 152), ('Narațiuni legate de vaccinare', 228), ('Minimizarea impactului COVID-19', 118), ('Narațiuni legate de sănătate', 208), ('Acuzații de autoritarism și distopie', 11), ('Satiră', 278), ('Teorii ale conspirației', 54), ('Geo-politică', 336), ('Criticarea actorilor naționali și internaționali', 49)]